Diumenges de Cine i Cinema en Valencià presenten una sessió doble al Mario Monreal
06 de juny 2017

![Imagen 1](/media/anohtrab/80-benvinguts-al-nord.jpg)![Imagen 2](/media/jkhnet03/80-noche-muertos-vivientes.jpg)

​

El Centre Cultural Mario Monreal acollirà el pròxim diumenge, a partir de les 18.00 hores, la projecció d'una doble sessió de cinema de manera gratuïta. La primera de les dos pel·lícules projectades serà _**Benvinguts al Nord**_, una pel·lícula que narra la història de Fhilippe Abrams, un encarregat de l'oficina de correus de la localitat de Salon-de-Provence, qui per a animar a la seua dona depressiva, fa trampes perquè el traslladen a la costa, encara que malauradament el destinaran a una xicoteta ciutat del nord, denominada Bergues. I mira per on als Abrams els horroritza el nord del país.

Tot seguit, serà el torn del film _**La Nit dels Morts Vivents**_, una història on les radiacions procedents d'un satèl·lit provoquen un fenomen terrorífic: els morts ixen de les seues tombes i ataquen els homes per a alimentar-se. L'acció comença en un cementeri de Pennsylvania, on Barbara, després de ser atacada per un mort vivent, fuig cap a una granja. Allí també s'ha refugiat Ben. Tots dos construiran barricades per a defensar-se d'una multitud de despietats _z__ombies_ que només poden ser vençuts amb un colp al cap.

Per a esta doble sessió, l'entrada serà gratuïta i l'aforament limitat. La primera de les pel·lícules és apta per a tots els públics i la segona està recomanada per a majors de 18 anys. Així mateix, cal assenyalar que en esta programació col·laboren la delegació de Cultura de l'Ajuntament de Sagunt amb l'Associació Cultural Pezenelagua.

*   [](http://www.facebook.com/sharer.php?u=https://aytosagunto.es/va/actualitat/diumenges-de-cine-i-cinema-en-valencia-presenten-una-sessio-doble-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/diumenges-de-cine-i-cinema-en-valencia-presenten-una-sessio-doble-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/diumenges-de-cine-i-cinema-en-valencia-presenten-una-sessio-doble-al-mario-monreal/ "Linked In")
*   [](mailto:?body=https://aytosagunto.es/va/actualitat/diumenges-de-cine-i-cinema-en-valencia-presenten-una-sessio-doble-al-mario-monreal/)